ΓΡΑΠΤΗ ΕΡΩΤΗΣΗ E-2534/00

υποβολή: Karl von Wogau (PPE-DE) προς την Επιτροπή

(2 Αυγούστου 2000)

Θέμα: Η οδηγία για την άγρια χλωρίδα και πανίδα

Οι εκτάσεις που προορίζονται για εξόρυξη αδρανώνλικών κατά μήκος του Άνω Ρήνου περιλαμβάνονται σχεδόν ολοκληρωτικά στην οδηγία για την προστασία της άγριας πανίδας και χλωρίδας. Η Επιτροπή παρακαλείται να αναφέρει:

1. Τι συνεπάγεται τούτο για την τρέχουσα επιχειρηματική δραστηριότητα των εκεί λατομείων αδρανών;

2. Τι σημαίνει ακριβώς η συμπερίληψη στην οδηγία, των εκτάσεων που στον περιφερειακό σχεδιασμό προορίζονται για ζώνες διατήρησης;

Απάντηση της κας Wallstrm εξ ονόματος της Επιτροπής

(19 Σεπτεμβρίου 2000)

Οι τόποι που μέχρι στιγμής έχει κοινοποιήσει η Γερμανία βάσει της οδηγίας 79/409/ΕΟΚ του Συμβουλίου της 2 Μαρτίου 1979 περί της διατηρήσεως των αγρίων πτηνών(1) και της οδηγίας 92/43/ΕΟΚ της 2 Μαρτίου 1992 για την διατήρηση των φυσικών οικοτόπων (ενδιαιτημάτων) και της άγριας πανίδας και χλωρίδας(2) δεν είναι επαρκείς. Αυτό ισχύει ιδιαίτερα για το Baden-Wrttemberg, το γερμανικό ομοσπονδιακό κρατίδιο στο οποίο βρίσκεται, κατά κύριο λόγο, το Oberrheinebene.

Συνεπώς, πρέπει ναπογραμμιστεί ότιπάρχει επείγουσα ανάγκη να κοινοποιήσει η Γερμανία τους κατάλληλους τόπους στο πλαίσιο των οδηγιών των σχετικών με τα πτηνά και τα ενδιαιτήματα, συμπεριλαμβανομένων των τόπων στο Oberrheinebene.

Η σημασία των αναφερθέντων λατομείων πρέπει να αποφασιστεί κατά περίπτωσιν, από τις εθνικές αρχές, στο πλαίσιο της ευρωπαϊκής νομοθεσίας για την προστασία της φύσεως (ειδικότερα δε, του άρθρου 6 της οδηγίας για τα ενδιαιτήματα).

Για κάθε νέο σχέδιο ή έργο που απαιτεί άδεια (Abgrabungsgenehmigung) για εκμετάλλευση αμμοχάλικου και το οποίο ενδέχεται να έχει σημαντικές επιπτώσεις σε τόπο ενταγμένο στο Natura 2000, είναι αναγκαία η εφαρμογή του άρθρου της οδηγίας 92/43/ΕΟΚ, ακόμη και εάν είναι γνωστή η ποιότητα ως πόρου. Λεπτομερείς πληροφορίες για το πεδίο εφαρμογής του άρθρου 6 περιέχονται σε φυλλάδιο που συνέταξε η Επιτροπή και το οποίο διατίθεται στην ιστοθέση:

http://europa.eu.int/comm/environment/nature/home.htm., στο πλαίσιο της κοινοτικής νομοθεσίας για την φύση Managing Natura 2000 sites: The provisions of Article 6 of the Habitats Directive 92/43/EEC.

Ήδη στην επιστημονική βιβλιογραφία των δεκαετιών του 1960 και 1970, σημειώνονται οι θετικές επιπτώσεις των αποκατεστημένων λατομείων, συμπεριλαμβανομένων των λατομείων αμμοχάλικου(3). Ως εκ τούτου, δεν πρέπει να θεωρείται κάθε λατομείο που είναι κοντά σε τόπο ενταγμένο στο δίκτυο Natura 2000 ως καταστροφή, ενώ είναι δυνατή η λήψη, σε μεγάλο αριθμό περιπτώσεων, μέτρων περιορισμού των επιπτώσεων και επανορθωτικών μέτρων όπως η αποκατάσταση που συμφιλιώνουν την προστασία της φύσης με τα συμφέροντα της βιομηχανίας αμμοχάλικου.

Ωστόσο, μεγάλα τμήματα του Oberrheinebene χρησιμοποιούνται για γεωργικούς σκοπούς (καλλιέργειες αραβοσίτου) και το αμμοχάλικο και τα χαλίκια αποτελούν πρώτη ύλη ευρείας διαδόσεως. Ως εκ τούτου, δεν θα πρέπει να είναι πολύ δύσκολο για τα κράτη μέλη να εξεύρουν εναλλακτικούς τόπους για την εξόρυξη αμμοχάλικου, εκτός των τόπων του δικτύου Natura 2000.

(1) ΕΕ L 103 της 25.4.1979.

(2) ΕΕ L 206 της 22.7.1992.

(3) πρβλ. π.χ. Weinzierl (1964): Kiesgrube und Landschaft.